[{"text_idx": "#000005", "text": "Flintshire car park charges suggested in council survey"}, {"text_idx": "#000007", "text": "Barry man threatened with \u00a350,000 flytipping fine after trying to bring a community allotment to life"}, {"text_idx": "#000009", "text": "Kids wait years for diagnosis of UK\u2019s most common neurodevelopmental condition"}, {"text_idx": "#000010", "text": "Bioamrywiaeth yn mynd law yn llaw a\u0302 chynhyrchu bwyd"}, {"text_idx": "#000011", "text": "FFERMWYR Cymru sydd yn y sefyllfa orau i ddynodi cynefinoedd pwysig a nodweddion hanesyddol ar ffermydd a fydd yn rhan o gynlluniau i gefnogi\u2019r amgylchedd yn y dyfodol, yn o\u0302l arbenigwr amaeth-amgylcheddol."}, {"text_idx": "#000013", "text": "\u201cMae gan ffermwyr gyfoeth o wybodaeth am eu ffermydd eu hunain, rwy\u2019n meddwl mai nhw yw\u2019r bobl orau i ddynodi cynefinoedd ar eu fferm, a nodweddion hanesyddol hefyd, yn sicr,\u201d dywedodd."}, {"text_idx": "#000014", "text": "Mae ffermwyr o\u2019r un farn gan i bleidlais a gynhaliwyd yn ystod y weminar a hwyluswyd gan Geraint Jones, Swyddog Technegol Coedwigaeth Cyswllt Ffermio, ddangos bod y mwyafrif llethol yn credu y dylai Llywodraeth Cymru ofyn i ffermwyr greu eu cynlluniau bioamrywiaeth amgylcheddol fferm eu hunain."}, {"text_idx": "#000015", "text": "Credai llawer o\u2019r ffermwyr a ymatebodd i\u2019r bleidlais eu bod mewn sefyllfa i gynyddu gwerth o ran bioamrywiaeth ar eu ffermydd a chredai pawb ond dau a ymatebodd bod gwerth bioamrywiaeth da a safonau amgylcheddol uchel ar ffermydd yn mynd law yn llaw a\u0302 chynhyrchu bwyd."}, {"text_idx": "#000016", "text": "Disgrifiodd y mwyafrif lefel y gwaith yr oeddent yn ei wneud ar hyn o bryd i gefnogi bioamrywiaeth ar eu ffermydd fel \u2018cymedrol\u2019, gan awgrymu mai cyllid yw\u2019r prif rwystr sy\u2019n eu hatal rhag gwneud mwy."}, {"text_idx": "#000017", "text": "Bydd Cyswllt Ffermio ar y cyd a\u0302 FWAG Cymru yn cynnal archwiliadau amgylcheddol ar dri o\u2019i safleoedd arddangos y gwanwyn hwn, gan adlewyrchu pob sector amaethyddol."}, {"text_idx": "#000018", "text": "Defnyddir arolygon gyda phwyslais ecolegol i ddynodi rhywogaethau o blanhigion a chreaduriaid."}, {"text_idx": "#000019", "text": "Dywedodd Dr Thomas bod Cymru yn hanesyddol wedi bod a\u0302 chynlluniau amgylcheddol oedd yn enghreifftiau da, gan gyfeirio at Tir Gofal a Tir Cymen fel enghreifftiau rhagorol o\u2019r rhain, ac roedd gan Tir Cynnal a\u0302\u2019i bwyslais ar reoli maetholion ro\u0302l werthfawr wrth reoli tail a slyri yn dda, yn arbennig ar ffermydd llaeth a bi\u0302ff."}, {"text_idx": "#000020", "text": "\u201cByddai parhau a datblygu Tir Cynnal, mae\u2019n debyg, wedi osgoi\u2019r angen am y rheoliadau Parthau Peryglon Nitradau sydd ar ein gwarthaf,\u201d dywedodd."}, {"text_idx": "#000021", "text": "\u201cO ran adnabod cynefinoedd a phwysigrwydd rheoli cynefinoedd, rwy\u2019n meddwl ein bod ni ymhell ar y blaen yn nyddiau Tir Gofal a Thir Cymen,\u201d dywedodd."}, {"text_idx": "#000022", "text": "\u201cRoedd mwy o bwyslais ar adnabod cynefinoedd a rhywogaethau yn ofalus a mapio\u2019r fferm yn drwyadl ac roedd pwyslais mawr hefyd ar nodweddion hanesyddol."}, {"text_idx": "#000025", "text": "\u201cMae ganddynt werth pwysig o ran treftadaeth a gallant fod yn gynefinoedd ynddynt eu hunain,\u201d dywedodd."}, {"text_idx": "#000026", "text": "\u201cMae\u2019r coed hynafol gwych sydd gennym ar ffermydd yn haeddu cael eu cofnodi fel nodweddion hanesyddol a nodweddion sydd, efallai, ddim yn cael y sylw y dylent, fel llwybrau defaid trwy waliau cerrig, camfeydd carreg, pyst giatiau carreg ac eraill.\u201d"}, {"text_idx": "#000027", "text": "O ran rheoli cynefinoedd, dywedodd Dr Thomas ei bod yn eithriadol o bwysig gwerthfawrogi\u2019r ro\u0302l sydd gan stoc yn hyn o beth."}, {"text_idx": "#000029", "text": "\u201cGwerthfawrogir gwartheg yn fawr o ran rheoli cynefin gyda\u2019u dull pori yn werthfawr wrth reoli llystyfiant garwach gan adael i blanhigion mwy bregus ffynnu.\u201d"}, {"text_idx": "#000031", "text": "\u201cMae\u2019n ddifyr ystyried hyn oherwydd mae pwyslais ar o\u0302l troed carbon ffermio a\u2019i leihau felly bydd yn ddiddorol gweld sut y mae rheolaeth cynefinoedd yn datblygu mewn cynlluniau yn y dyfodol yng ngoleuni hynny.\u201d"}, {"text_idx": "#000032", "text": "Rhaid peidio a\u0302 diystyru sgiliau rheoli cnydau a hwsmonaeth ffermwyr, ychwanegodd Dr Thomas."}, {"text_idx": "#000033", "text": "\u201cMaent yn cael eu dibrisio yn ddifrifol ac os collwn ni\u2019r rheini ni fyddwn yn eu cael yn o\u0302l dros nos.\u201d"}, {"text_idx": "#000034", "text": "Cred, yn y dyfodol, y bydd llawer o reoli cynefinoedd ar raddfa tirwedd, gyda ffermwyr yn gweithio gyda\u2019i gilydd fel grw\u0302p, fel sydd wedi digwydd gyda Chynllun Tir Comin Glastir, Cronfa Natur a\u2019r Cynllun Rheolaeth Gynaliadwy."}, {"text_idx": "#000036", "text": "Ogi yn dod a\u0302 rhaglen STEM ryngweithiol i ysgolion y de"}, {"text_idx": "#000038", "text": "Plea to help sea zoo set up UK\u2019s first turtle rescue in UK on Anglesey"}, {"text_idx": "#000039", "text": "This website and associated newspapers adhere to the Independent Press Standards Organisation\u2019s Editors\u2019 Code of Practice. If you have a complaint about the editorial content which relates to inaccuracy or intrusion, then please contact the editor here. If you are dissatisfied with the response provided you can contact IPSO here"}, {"text_idx": "#000040", "text": "Fact Checking Policy and Regulation"}]